Летнія Алімпійскія гульні 2020 году

**Ле́тнія Алімпі́йскія гу́льні 2020 го́ду** (афіцыйна — **Гульні XXXII Алімпіяды**) — XXXII летнія Алімпійскія гульні, якія прайшлі з 21 ліпеня па 8 жніўня 2021 ў Токіё, Японія. Першапачаткова гульні павінны былі адбыцца з 24 ліпеня па 9 жніўня 2020 году, але праз сусьветную пандэмію каранавіруснай інфэкцыі першапачатковыя пляны былі парушаныя. Гульні перанесьлі, а не адмянілі, што здарылася ўпершыню ў гісторыі. З маркетынгавых чыньнікаў мерапрыемства захавала брэнд Токіё-2020. Самі спаборніцтва ладзіліся ў значнай ступені праводзіўся за зачыненымі дзьвярыма без гледачоў, бо нават праз год пасьля пераносу наступствы каранавірусу ўсё яшчэ мелі месцца. Гульні атрымаліся самымі дарагімі ў гісторыі, з агульнымі выдаткамі больш за 20 мільярдаў даляраў.

## Гарады-прэтэндэнты
Заяўкі на правядзеньне гульняў прымаліся да 1 верасьня 2011 году і былі атрыманыя ад шасьці гарадоў:
* Стамбул, Турэччына
* Токіё, Японія
* Рым, Італія (14 лютага 2012 году заяўка была скасаваная)
* Баку, Азэрбайджан (23 траўня 2012 году ня быў абраны МАК у якасьці кандыдата)
* Доха, Катар (23 траўня 2012 году ня быў абраны МАК у якасьці кандыдата)
* Мадрыд, Гішпанія

7 верасьня 2013 году на 125-й сэсіі МАК у Буэнас-Айрэсе Міжнародны алімпійскі камітэт абвесьціў горад-гаспадар, якім стаў Токіё.

## Гульні
### Цырымонія адкрыцьця

Цырымонія адкрыцьця адбылася 23 ліпеня 2021 году на Алімпійскім стадыёне ў Токіё. Яна ўлучала традыцыйны Парад нацыяў. Імпэратар Нарухіта афіцыйна адкрыў гульні, а пасьля эстафэты агню алімпійскую чашу запаліла японская тэнісістка Наомі Осака. Упершыню на Алімпійскіх гульнях 2020 году было пастаноўлена, што адзін мужчына і адная жанчына ад кожнай краіны будуць па чарзе трымаць сьцягі. Гэта было зробленае шляхам увасабленьня Парадку дня 2020 году, усталяванага за час працы прэзыдэнтам МАК Томаса Баха.

Упершыню ў гісторыі гульняў на цырымоніі адкрыцьця была адзначаная хвіліна маўчаньня ў памяць аб ахвярах каранавіруснай інфэкцыі, землятрусу і цунамі 2011 году і Мюнхэнскай разьні.

### Віды спорту
Праграма летніх Алімпійскіх гульняў 2020 году была зацьверджаная выканаўчай радай МАК 9 чэрвеня 2017 году. Прэзыдэнт МАК Томас Бах заявіў, што іхняй мэтай было надаць гульням «моладзевы» і «гарадзкі» характар, а таксама павялічыць колькасьць жанчынаў-удзельніцаў.

На гульнях было зладжана 339 праграмаў у 33 розных відах спорту, якія ахоплівалі ў агульнай складанасьці 51 дысцыпліну. Каратэ, скалалажаньне, сэрфінг і скейтбордынг дэбютавалі на Алімпійскіх гульнях, а бэйсбол і сафтбол таксама аднаразова вярнуліся ў летнія Алімпійскія гульні ўпершыню з 2008 году. Таксама было дадана 15 новых відаў спорту ў рамках існых відаў спорту, у тым ліку баскетбол 3×3, фрыстайл BMX і вяртаньне роварнага спорту мэдысан, а таксама дзевяць новых зьмяшаных відаў спорту ў некалькіх відах спорту, як то ў настольным тэнісе, стральбе з лука, дзюдо, стралковым спорце, трыятлёне, лёгкай атлетыцы і плаваньні.

У праграме Алімпійскіх гульняў 33 віды спорту:

## Каляндар
Расклад спаборніцтваў быў зацьверджаны выканаўчай радай МАК 18 ліпеня 2018 году, за выключэньнем плаваньня, скачкоў у ваду і сынхроннага плаваньня. Больш падрабязны расклад паводле дысцыплінаў быў апублікаваны 16 красавіка 2019 году, але ён усё яшчэ ня ўтрымліваў падрабязнага раскладу баксэрскіх спаборніцтваў. Падрабязны расклад баксэрскіх спаборніцтваў быў апублікаваны ў канцы 2019 году.

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні
Катэгорыя:Токіё